Lav et referat af nedenstående tekst:

Tekst:
Mie Hertzberg var elev på Gravenshoved Kostskole i 1991. Hun er en af de omkring 100 elever, der fortæller at de har oplevet seksuelle overgreb og psykisk og fysisk vold på skolen. Hun har nu fået en besked fra politiet. -	Jeg har fået at vide at min sag vil blive henlagt, men at der er oprettet en sag. Det er stort set det vi har fået at vide vil ske for de fleste af os, fordi sagerne er forældede, siger Mie Hertzberg. "Problembørn" blev sendt af sted Gravenshoved Kostskole lå tæt på Haderslev. Den blev oprettet og drevet af Aalborg Kommune og Nordjyllands Amt fra 1964 indtil de lukkede i 1992. Skolens elever var børn, der havde forskellige problemer. René Vinding Christensen er talsmand for nogen af de tidligere elever. Han er ikke overrasket over at politiet nu henlægger en del af sagerne fordi de er forældede. - Der er gået lang tid og sager om simpel vold bliver forældede, så det har været forventeligt. Politiet har alligevel valgt at efterforske og komme til bunds og de har fundet forklaringerne meget troværdige, siger René Vinding Christensen. Meldt til politiet Aalborg Kommune meldte selv sagen til politiet, da de tidligere elever stod frem i oktober 2021. Kommunen har iværksat en uvildig advokatundersøgelse. Den bliver foretaget af advokatfirmaet HjulmandKaptain. Eleverne håber at den vil lægge ansvaret på Aalborg Kommune, og så ønsker eleverne sig en undskyldning og en økonomisk godtgørelse. - Det er ikke fordi det handler om penge. Det handler om at mange af de her mennesker har lidt hele vejen igennem deres liv, og stadig gør det. Der er rigtig mange, der har det svært. Hvis der er en godtgørelse, der kan forsøde deres liv lidt, så synes jeg det er dejligt, siger Mie Hertzberg, og henviser til at de 28 Godhavnsdrengene fik en godtgørelse på 300.000 kroner fra staten. Blev ikke troet på Flere elever fortæller at de har haft en anstrengt forhold til deres forældre efter opholdet på Gravenshoved Kostskole, fordi forældre ikke troede på de fortællinger om slag, spark og overgreb som børnene allerede dengang fortalte om. - Vi skal have en undskyldning, godtgørelse, et eller andet, som bevis for at det, der er sket er rigtigt. Vi var ikke fulde af løgn, siger René Vinding Christensen. Det er Syd-og Sønderjyllands Politi der efterforsker sagerne. I et skriftligt svar bekræfter de at de har henlagt nogen af sagerne på grund af forældelsesfrist. De skriver også at de fortsat efterforsker sagerne og at eventuelle mistænkte vil blive afhørt, efterhånden som efterforskningen skrider frem. Ikke forgæves Både Mie Hertzberg og René Vinding Christensen synes at de er blevet godt behandlet af politiet til trods for at nogen af sagerne nu bliver henlagt. De tidligere elever frygter at alle sagerne er forældet, men selv hvis det sker, så mener de ikke at politianmeldelserne har været forgæves. - Vi havde jo i virkeligheden aldrig forventet at nogen ville tro på os eller lytte til os. Men at politiet tager det så alvorligt at de laver en grundig efterforskning, det er allerede en stor sejr, siger René Vinding Christensen. En del af lærerne og pædagogerne på Gravenshoved er i dag døde, men andre lever stadig og fortsatte på andre institutioner efter at Gravenshoved lukkede.

Referat:
Omkring 100 tidligere elever har politianmeldt den nu lukkede Gravenshoved Kostskole for vold og seksuelle overgreb, der er foregået for mere end 30 år siden. Politiet har henlagt de første af sagerne.